KOMMISSIONENS BESLUTNING af 25. juli 1995 om ændring af Rådets beslutning 79/542/EØF og Kommissionens beslutning 92/260/EØF, 93/195/EØF, 93/196/EØF og 93/197/EØF for så vidt angår dyresundhedsmæssige betingelser og bestemmelser om udstedelse af sundhedscertifikat for midlertidig indførsel og genindførsel af registrerede heste og indførsel til Fællesskabet af enhovede slagtedyr, registrerede enhovede dyr og enhovede avls- og brugsdyr fra Marokko (Tekst af betydning for EØS) (95/322/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 12, 13, 14, 15, 16, 18 og artikel 19, nr. ii), og

ud fra følgende betragtninger:

Ved Rådets beslutning 79/542/EØF (2), senest ændret ved akten vedrørende Østrigs, Finlands og Sveriges tiltrædelse, blev der fastsat en liste over tredjelande, hvorfra medlemsstaterne tillader indførsel af kvæg, svin, hovdyr, får og geder samt fersk kød og kødprodukter;

de sundhedsmæssige betingelser og bestemmelserne om udstedelse af sundhedscertifikat for midlertidig indførsel af registrerede heste, for indførsel af enhovede dyr til slagtning og for indførsel af registrerede enhovede dyr og enhovede avls- og brugsdyr er fastsat i Kommissionens beslutning 92/260/EØF (3), 93/196/EØF (4) og 93/197/EØF (5), senest ændret ved akten vedrørende Østrigs, Finlands og Sveriges tiltrædelse, og for genindførsel af registrerede heste efter midlertidig udførsel i Kommissionens beslutning 93/195/EØF (6), senest ændret ved beslutning 95/99/EF (7);

på grundlag af et EF-veterinærbesøg i Marokko og en omfattende rapport om de kontrolforanstaltninger, der er truffet af de kompetente myndigheder i Marokko, kan det konstateres, at sundhedssituationen med hensyn til hovdyr kontrolleres tilfredsstillende af velstrukturerede og velorganiserede veterinærtjenester;

Marokko har nu været fri for afrikansk hestepest i over to år, og der er ikke blevet vaccineret mod denne sygdom i de sidste tolv måneder;

veterinærmyndighederne i Marokko har garanteret, at de inden 24 timer vil underrette Kommissionen og medlemsstaterne pr. telefax, telegram eller telex, hvis nogen af de i bilag A til direktiv 90/426/EØF omhandlede infektiøse eller kontagiøse sygdomme bekræftes, og hvis der sker ændringer af vaccinations- eller importpolitikken med hensyn til hovdyr;

det er nødvendigt, at der vedtages dyresundhedsmæssige betingelser og bestemmelser om udstedelse af sundhedscertifikat svarende til dyresundhedssituationen i det pågældende tredjeland; der er her kun tale om registrerede heste;

beslutning 79/542/EØF, 92/260/EØF, 93/195/EØF, 93/196/EØF og 93/197/EØF bør ændres i overensstemmelse hermed;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I del 1 i bilaget til beslutning 79/542/EØF i kolonnen »Levende dyr« under »Særlige bemærkninger« udgår fodnote 6 vedrørende Marokko.

Artikel 2

I beslutning 92/260/EØF foretages følgende ændringer:

1) »Marokko« indsættes i alfabetisk orden på listen over tredjelande i gruppe E i bilag I.

2) »Marokko« indsættes i alfabetisk orden på listen over tredjelande i titlen på sundhedscertifikatet, der er vist i gruppe E i bilag II.

Artikel 3

I beslutning 93/195/EØF foretages følgende ændringer:

1) »Marokko« indsættes i alfabetisk orden på listen over tredjelande i gruppe E i bilag I.

2) »Marokko« indsættes i alfabetisk orden på listen over tredjelande under »Gruppe E« i titlen på sundhedscertifikatet, der er vist i bilag II.

Artikel 4

»Marokko« indsættes på listen over tredjelande i fodnote 3, gruppe E, i bilag II til beslutning 93/196/EØF.

Artikel 5

I beslutning 93/197/EØF foretages følgende ændringer:

1) »Marokko« indsættes i alfabetisk orden på listen over tredjelande i gruppe E i bilag I.

2) »Marokko« indsættes i alfabetisk orden på listen over tredjelande i anden del af titlen på sundhedscertifikatet for registrerede hovdyr og hovdyr til opdræt og som brugsdyr, der er vist i gruppe E i bilag II.

Artikel 6

Denne beslutning er rettet til medlemsstaterne.

Udfærdiget i Bruxelles, den 25. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 42.

(2) EFT nr. L 146 af 14. 6. 1979, s. 15.

(3) EFT nr. L 130 af 15. 5. 1992, s. 67.

(4) EFT nr. L 86 af 6. 4. 1993, s. 7.

(5) EFT nr. L 86 af 6. 4. 1993, s. 16.

(6) EFT nr. L 86 af 6. 4. 1993, s. 1.

(7) EFT nr. L 76 af 5. 4. 1995, s. 16.